==== [[Nåleskov]] ====
Nåleskov er en skov hovedsageligt bestående af [[nåletræ]]er. Til de flestes overraskelse er nåleskov ikke naturligt forekommende i Danmark. Kun [[Skovfyr]], [[Almindelig Ene|Enebær]] og [[Taks]] er naturligt hjemmehørende nåletræer i Danmark og de naturlige fyrreskove er for længst uddøde – nye fyrreskove er dog plantet hist og her så man kan stadig nyde den statelige skovfyr i Danmark. De fleste nåleskove i Danmark er plantager af [[Rød-Gran]] eller [[Almindelig Ædelgran]], men en række andre arter af [[Gran-slægten|gran]] og [[Abies|ædelgran]] forekommer også ligesom både [[Fyrreslægten|fyr]] og [[lærk]] forekommer. En lang række af de nåletræer vi møder i Danmark stammer fra bjergskove og/eller vestkysten af [[Nord-Amerika]], f.eks.
* [[Almindelig Ædelgran]] kommer fra de mellemeuropæiske bjergskove, bl.a. Alperne – det er vigtigt tømmertræ; bruges desuden til pyntegrønt
* [[Nordmannsgran]] der er velkendt som juletræ kommer fra [[Kaukasus]]
* [[Douglasgran]] og [[Kæmpe-Gran]] er vigtige tømmertræer fra bjergene i det vestlige USA og Canada
* [[Kæmpe-Thuja]] der dyrkes for tømmer og til pynte-grønt stammer fra det vestlige USA og Canada
Naturvidenskab